Happy Birthday! – toortsie.com
Julie 27, 2016 Julie 28, 2016 ~ Toortsie
Ek verjaar vandag! Nee man, dis nie my geboortedag nie, maar die herdenking van die dag wat ek ‘n totale ommeswaai in my eetpatroon en leefstyl gemaak het.
Vandag, 27 Julie 2016, is dit presies 2 jaar sedert ek begin het met LCHF, oftewel Banting, of soos party mense sê, die Tim Noakes dieet. Ek kyk nog steeds net vorentoe en nie een oomblik terug nie.
My eerste uitdaging was om net aan te pas by die nuwe eetprogram, om te onthou wat ek mag eet en wat nie. Nog ‘n uitdaging was om soveel as moontlik hieroor op te lees om myself te oortuig dat dit regtig ‘n goeie ding is. ‘n Groot uitdaging wat ek vir myself daargestel het was om dit vir drie jaar te doen, sodat dit dan ‘n leefwyse is. Wel, twee derdes is verby, en dis al lankal ‘n leefwyse, beslis nie ‘n dieet nie!
Ek wil dit steeds nie op enige iemand afdwing nie, maar ek kan met oortuiging sê dat dit vir my werk. Ek het beslis ‘n eetversteuring gehad en het dit dalk nog steeds, maar met my huidige eetprogram is dit heeltemal binne beheer. My bloedsuiker het geklop aan diabetesstatus, ek was amptelik geklassifiseer as ‘vetsugtig’, of ‘obese’, soos soveel mense praat, ek moes cholesterolmedikasie drink en nog baie ander medikasie ook. My dokter het vir my gesê ek het ‘Metaboliese Sindroom’, dalk nog nie in die ergste graad nie, maar dit was daar. Insulienweerstandigheid was ‘n gegewe.
Wat kan ek sê? Ek is GESOND! Ek het geen suikerverslawing meer nie, my eetversteuring is onderbeheer. Cholesterol? Wat is dit? Bloedverdunners? Hoe nou? Diabetes? Hoe bedoel mevrou dan nou? Vitamienpille? Vir soveel jare het vitamienpille my regop en aan die gang gehou, nou drink ek slegs hier en daar een. Bleekheid? Hoe bedoel jy nou? Kroniese moegheid? Dis weg! Insulienweerstandigheid? Geen probleem!
Presies ‘n jaar gelede het ek aangekondig dat ek ‘n boek wil uitgee en het die blogmaats my so fantasties aangemoedig, ondersteun, raad gegee. Baie baie dankie! Julle is sterre! Nou is die boek al ou nuus, dit verkoop goed, die Engelse vertaling verskyn binnekort, en skielik begin deure vir my oopgaan. Steeds bly my gebed dat ek dit wat oor my pad kom, moet kan hanteer, dat God my die onderskeidingsvermoë sal gee om te sien watter geleenthede ek moet gebruik en watter deure eerder moet toe bly.
Ek is dankbaar. Vir my was dit regtig ‘n verandering van lewenswyse, ‘n verandering waarby ek gemaklik aangepas het en kan volhou vir nog baie lank.
As jy die ‘before’ en ‘after’ wil sien, loop loer op Toortsie se Bantingboerekosboek faceboekblad.
Posted in Verslanking	Banting Birthday!LCHFLCHF Recipe BookLCHF resepteboek
‹ PreviousHelp! Why do I eat more on cold days?
Next ›Toortsie se Toeka Tokkel oor drome
14 thoughts on “Happy Birthday!”
Julie 27, 2016 om 7:21 vm
Happy birthday!!! 🙂 ☆☆☆☆☆☆☆☆☆☆
Julie 27, 2016 om 7:46 vm
Julie 27, 2016 om 8:08 vm
Goeie gesondheid – daar is niks wat dit klop nie.
Julie 27, 2016 om 8:12 vm
Julie 27, 2016 om 9:46 vm
HappyBDAY!!!!! Jy het dit GOED gedoen!
Dankie! Ek voel self tevrede!
Julie 27, 2016 om 10:43 vm
Dis baie goed gedoen. Hard gewerk en n sukses van die dieët en die boek gemaak. Jy is beslis n wenner, baie geluk.
Julie 27, 2016 om 12:16 nm
Dankie, met baie ondersteuning en hulp van Bo.
Julie 27, 2016 om 11:06 nm
Julie 27, 2016 om 4:09 nm
Welgedaan – aanhouer wen. Mens hoor darem net te veel van mense wat net heeltyd dreig om te dieët. Maar om ‘n hele lewensstyl verandering te maak – dít wil gedoen word.
Julie 27, 2016 om 4:17 nm
Was die moeite werd. Dankie!
Julie 27, 2016 om 5:54 nm
Baie geluk,dis fantasties!
Julie 27, 2016 om 6:13 nm
Terug pieng: Hierdie week het daar soveel goed in LCHF-wêreld gebeur | Toortsie, Kameel en Bokbaaivygie